Document ID: 32009R0539

Title and Content:
ΚΑΝΟΝΙΣΜΌΣ (ΕΚ) αριθ. 539/2009 ΤΗΣ ΕΠΙΤΡΟΠΉΣ της 18ης Ιουνίου 2009 περί τροποποίησης των κανονισμών (ΕΚ) αριθ. 810/2008 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου και (ΕΚ) αριθ. 748/2008 περί του ανοίγματος και της διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (1), και ιδίως το άρθρο 1 παράγραφος 1, Εκτιμώντας τα ακόλουθα: (1) Το δεύτερο εδάφιο του άρθρου 1 παράγραφος 1 του κανονισμού (ΕΚ) αριθ. 748/2008 της Επιτροπής, της 30ής Ιουλίου 2008, περί του ανοίγματος και της διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91 (2), και το πρώτο εδάφιο του άρθρου 1 παράγραφος 1 του κανονισμού (ΕΚ) αριθ. 810/2008 της Επιτροπής, της 11ης Αυγούστου 2008, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου (3), κατανέμουν τους αύξοντες αριθμούς για τις εν λόγω ποσοστώσεις. (2) Το άρθρο 1 παράγραφος 3 του κανονισμού (ΕΚ) αριθ. 748/2008 κατανέμει την ποσόστωση που αναφέρεται στο άρθρο 1 παράγραφος 1 του εν λόγω κανονισμού σε ορισμένες ποσότητες κρέατος καταγωγής και προελεύσεως Αργεντινής, αφενός, και κρέατος καταγωγής και προελεύσεως άλλων τρίτων χωρών, αφετέρου. (3) Το άρθρο 2 του κανονισμού (ΕΚ) αριθ. 810/2008 κατανέμει την ποσόστωση που αναφέρεται στο στοιχείο α) του πρώτου εδαφίου του άρθρου 1 παράγραφος 1 του εν λόγω κανονισμού σε διάφορες επιμέρους ποσότητες που καλύπτονται από διάφορους κωδικούς ΣΟ και ανταποκρίνονται σε ακριβείς ορισμούς. Όλες αυτές οι επιμέρους ποσότητες καλύπτονται από τον ίδιο αύξοντα αριθμό. (4) Προκειμένου να εξασφαλιστεί η ορθή διαχείριση των ποσοστώσεων αυτών, πρέπει να κατανεμηθούν συγκεκριμένοι αύξοντες αριθμοί στις διαφορετικές υποδιαιρέσεις της δασμολογικής ποσόστωσης για το κατεψυγμένο διάφραγμα βοοειδών στο πλαίσιο του κανονισμού (ΕΚ) αριθ. 748/2008 και των δασμολογικών ποσοστώσεων για το νωπό, διατηρημένο με απλή ψύξη ή κατεψυγμένο βόειο κρέας στο πλαίσιο του κανονισμού (ΕΚ) αριθ. 810/2008. (5) Συνεπώς, πρέπει να τροποποιηθούν αναλόγως οι κανονισμοί (ΕΚ) αριθ. 748/2008 και (ΕΚ) αριθ. 810/2008. (6) Οι δασμολογικές ποσοστώσεις στο πλαίσιο των κανονισμών (ΕΚ) αριθ. 748/2008 και (ΕΚ) αριθ. 810/2008 ανοίγουν κάθε έτος για την περίοδο από 1ης Ιουλίου του ενός έτους έως τις 30 Ιουνίου του επόμενου έτους. Για να αποφεύγεται η σύγχυση και οι πιθανές διαταραχές των συναλλαγών κατά τη διάρκεια μιας περιόδου δασμολογικής ποσόστωσης εισαγωγών, ο παρών κανονισμός πρέπει να ισχύσει μόνο από την έναρξη της επόμενης περιόδου δασμολογικής ποσόστωσης εισαγωγών την 1η Ιουλίου 2009. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 748/2008 τροποποιείται ως εξής: 1) Στο άρθρο 1 παράγραφος 1 διαγράφεται το δεύτερο εδάφιο. 2) Το άρθρο 1 παράγραφος 3 τροποποιείται ως εξής: α) στο στοιχείο α) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4460.»· β) στο στοιχείο β) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4020.». 3) Τα παραρτήματα IV, V και VI αντικαθίστανται από το κείμενο του παραρτήματος Ι του παρόντος κανονισμού. Άρθρο 2 Ο κανονισμός (ΕΚ) αριθ. 810/2008 τροποποιείται ως εξής: 1) Στο στοιχείο α) του πρώτου εδαφίου του άρθρου 1 παράγραφος 1, η δεύτερη πρόταση διαγράφεται. 2) Το άρθρο 2 τροποποιείται ως εξής: α) στο στοιχείο α) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4450.»· β) στο στοιχείο β) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4451.»· γ) στο στοιχείο γ) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4452.»· δ) στο στοιχείο δ) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4453.»· ε) στο στοιχείο ε) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4454.»· στ) στο στοιχείο στ) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4002.»· ζ) στο στοιχείο ζ) προστίθεται το ακόλουθο εδάφιο: «Η ποσόστωση αυτή φέρει τον αύξοντα αριθμό 09.4455.». 3) Στο άρθρο 11 παράγραφος 1, το στοιχείο α) αντικαθίσταται από το ακόλουθο: «α) το αργότερο την δεκάτη ημέρα εκάστου μήνα, για τις δασμολογικές ποσοστώσεις εισαγωγής με αύξοντα αριθμό 09.4450, 09.4451, 09.4452, 09.4453, 09.4454, 09.4002 και 09.4455, τις ποσότητες των προϊόντων, συμπεριλαμβανομένων εκείνων με περιεχόμενο “ουδέν”, για τις οποίες εκδόθηκαν πιστοποιητικά εισαγωγής κατά τον προηγούμενο μήνα». 4) Τα παραρτήματα IV, V και VI αντικαθίστανται από το κείμενο του παραρτήματος II του παρόντος κανονισμού. Άρθρο 3 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2009. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Ιουνίου 2009.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2519
87
614
5962
2737

EuroVoc IDs (Expanded): 2519
87
614
5962
2737

Dataset Source: meu

Split: train